google/wiki40b huggingface dataset:
Valget i Israel 2015

Før valget

Siden forrige valg har Knesset satt opp sperregrensa, fra 2% til 3,25%. Dette har ført til at blant annet de arabiske partiene har gått sammen i en valgallianse. Kadima, som hadde statsministeren fra 2005 til 2009, stiller ikke til dette valget.
Det israelske arbeiderpartiet har gått inn i en allianse med Tzipi Livnis parti Hatnuah. Arbeiderpartiets partileder Yitzhak Herzog er statsministerkandidat for denne sentrum-venstre-alliansen, som kaller seg Sionistunionen.
Tzitzak

Keiserinnen

I 732 var Østromerriket under sterkt press fra det ekspansive Ummajjad-kalifatet. Keiser Leo III måtte finne allierte og sendte en delegasjon til khan Bihar i Khazar-riket. Det ble oppnådd enighet og alliansen ble beseglet med ekteskap mellom khanens datter Tzitzak og Leos sønn og medkeiser Konstantin.
Tzitzak ble eskortert til Konstantinopel for at ekteskapet skulle inngår der. Konstantin var i 732 fjorten år, og Tzitzak var sannsynligvis yngre ettersom hun ikke fikk sitt første (og eneste) barn før etter atten års ekteskap. Før bryllupet ble hun døpt til ortodoks kristendom og fikk navnet Irene. Irenes bryllupsdrakt skal ha vakt oppsikt. Hun var iført en fargerik kaftan av en type som ble brukt som ridedrakt blant khazarene. Plagget, som ble omtalt som tzitzakion skal ha blitt en svært populær mote blant bysantinske menn.
Theophanes’ krønike, skrevet rundt 815, nevner at Irene (Tzitzak) lærte å lese religiøse tekster og at hun var en god, pietetsfull kristen i motsetning til sin mann og sin stefar. Theophanes var sterkt preget av den opprivende ikonoklasme-striden om bruk av bilder i kristendommen. Keiserne Leo og Konstantin var ikonoklaster, det vil si mot billedbruk, mens Theophanes var ikonodul, det vil at han aksepterte ikoner og avbildninger. Den rosende ordbruken om Irene tyder på at hun var for billedbruk.
Det er usikkert om Irenes svigermor Maria fortsatt var keiserinne da Irene giftet seg. Leo III døde den 18. juni 741, og Konstantin V ble enekeiser med Irene som keiserinne. Umiddelbart etter hans maktovertakelse brøt det ut borgerkrig i riket da Konstantins svoger Artabasdos (gift med Anna, Konstantins søster) gjorde krav på keisertronen. Borgerkrigen varte i to år, til 2. november 743. Irenes rolle i denne konflikten er ikke kjent, men Konstantin V gjenvant makten og Artabasdos ble offentlig blindet og sendt i kloster.
Den 25. januar 750 fødte Irene en sønn, den senere keiser Leo IV eller Leo khazaren etter sin mors herkomst. Denne fødselen er det siste vi vet om Irene i kildene. Året etter var Konstantin V allerede gift på nytt med en Maria som vi ikke kjenner bakgrunnen til. Historikeren Lynda Garland har ment at Irene døde i barsel.
Navnet tzitzak er sannsynligvis en gresk versjon av det tyrkiske ordet çiçek som betyr blomst.
Ditropidus

Utseende

Ditropidus er små (2-5 millimeter), brede, blanke bladbiller, brunrøde til svarte. De er korte og brede. Antennene er ganske tynne og middels lange. Pronotum er avrundet. Hodet er synlig ovenfra.

Levevis

Både larvene og de voksne (imago) billene lever av å spise blad på næringsplanten og er særlig aktive i varme og solskinn.

Utbredelse

Slekten er utbredt i Australia inkludert Tasmania.
Titlestad

Titlestad er en grunnkrets og et boligområde ved tettstedet Fanahammeren i Fana bydel i Bergen kommune, beliggende øst for Stendavatnet og nordøst for Fana kirke. Grunnkretsen hadde 1 695 innbyggere 1. januar 2009, og et areal på 2,86 km², hvorav 0,21 km² er ferskvann. Titlestadveien er hovedveien gjennom området.
Fosfonat

Egenskaper og anvendelser

Fosfonater er gode komplekseringsmidler for di- og trivalente metallioner samtidig som de er stabile under tøffe kjemiske forhold. De har også sterk interraksjon med mange overflater, noe som gjør at mobilitet i miljøet blir lav. Dette gjør de anvendlige i mange industrielle prosesser som antiscaling, vaskemiddeladditiv og blekeriadditiver.
Fosfonater anvendes i medisiner til behandling av diverse skjelettsykdommer.
Fosfonater forekommer i naturen, da hovedsakelig i cellemembraner.
Nissen (slekt fra Fredericia)

Nissen er en dansk slekt med forgreninger i Norge, som stammer fra Anders Hansen Nissen i Fredericia (død før 1689). Hans sønnesønner Poul Hansen Nissen (1689–1735?), bakermester i Trondheim, og Niels Hansen Nissen (1695–1763), kjøpmann i Trondheim, flyttet til Norge. Til slekten hører justisråd Martinus Lind Nissen (1744–95), som grunnla Adresseavisen i 1767, skolemannen Ole Hartvig Nissen (som grunnla Nissens Latin- og Realskole og Nissens Pikeskole) og hans sønner, generalmajor Per Schjelderup Nissen og arkitekt Henrik Nissen.
Navnet Nissen er opprinnelig et patronym, og betyr «sønn av Nis». Nis var endel brukt som fornavn i Jylland.
Slekten har ikke noen forbindelse til slekten Nissen fra Sønderjylland eller slekten Egede-Nissen.
Smøla museum

Smøla museum er en avdeling av Stiftelsen Nordmøre museum og består av tre avdelinger; Sanden på Veiholmen, Rangnes gamle skole og Rosvoll prestegard.
Sanden på Veiholmen er en gammel væreiereiendom og består av fem bygninger fra 1700-tallet. Den har tilhørt Eckhoff-familien fra 1795 og helt fram til 1984 da Smøla museum kjøpte eiendommen av arvingene.
Den siste av Eckhoffene som bodde i Sanden, var Astrid. Hun døde i 1983. Eiendommen står i dag slik hun forlot den. Det autentiske miljøet er noe av særpreget i Sanden. Du blir tatt med tilbake til den tida da Astrid og broren bodde der. I brygga henger garn og fiskeutstyr og i naustet ligger båtene. Inne i huset står kopper og kar slik de alltid har gjort og i andre etasje står sengene oppredd og klærne henger i klekottet.
Little Powder River

Little Powder River er en sideelv til Powder River, i det sørøstre Montana og nordvestre Wyoming i USA. Den renner et område lenge kalt Powder River Country på prærien øst for Bighorn Mountains.

Geografi

Elven renner nordover, øst for Bighorns, og inn i Montana. Der forenes den med Powder River nær byen Broadus. Little Powder fikk sitt navn fordi sanden langs et kort stykke av dens bredder kunne ligne på krutt (gunpowder). Det store Powder River Basin på Montana/Wyoming-grensen er et gruvedistrikt som har store forekomster av lavsulfurs kull.

Historie

Raynoldsekspedisjonen dro langs en strekning av elven til dens munning i juli 1859.
Slaget ved Little Powder River ble utkjempet her den 10. september 1865 nær oset mot Powder River under Powder River-ekspedisjonen.  Dette var et sammenstøt mellom amerikanske styrker og cheyennene, med amerikanere som angriperne. Oberst Joseph J. Reynolds gikk til angrep til en cheyenne-teltby, og dette skulle utløse den store sioux-krigen av 1876. 
Sent på 1800-tallet var dalgangen en korridor for kvegdrivere fra Texas til Montana.
Thaya

Thaya (tysk) eller Dyje (tsjekkisk) er en elv i Sentral-Europa, og en av Moravas sideelver. Den er om lag 285 km lang og snor seg fra vest til øst i grenseområdet mellom Niederösterreich i Østerrike og Sør-Mähren i Tsjekkia, men følger ikke grensen eksakt. Thaya har sitt utspring fra to mindre elver, Deutsche Thaya og Mährische Thaya (tsjekkisk Moravská Dyje), som møtes i nærheten av Raabs.
Svartbekken (Våler)

Svartbekken er en meget fin for fiskere. Den ligger i nordenden av Halsjøen i Våler kommune i Hedmark, og inneholder både abbor, gjedde og ørret. Ved utløpet finner man kun abbor og gjedde, kanskje lake om man er ute etter det. Når man beveger seg et lite stykke oppover i åa er det nesten bare abbor å finne, før når man kommer langt opp i åa, er det mer fossefall og der finner man ørreten. Åa ble tidligere brukt til tømmerfløting.
Absolute Music 50

Absolute Music 50 er en dobbel jubileumsutgave av det 50. samlealbumet i den norske Absolute Music-serien. Albumet kom ut 3. oktober 2005 og har både de nyeste hit-ene og eldre låter fra de 15 årene serien har eksistert.
Henrik Nyrerød

Karriere

Ved NM i friidrett 1899 fikk han bronse på maraton, bak hhv Trygve Paulsen og Hallstein Bjerke. Året etter, ved NM i friidrett 1900, fikk han to nye bronsemedaljer, på 1500 meter og maraton.
Stridor

Stridor er en høyfrekvent, hvesende lyd som oppstår ved obstruksjon eller sykdom i luftveiene. Som hovedregel er den mest merkbar på innpust. Stridor kan skyldes alt fra et fremmedlegeme eller en tumor i luftveiene, til akutte tilstander som epiglotitt. Stridor regnes som et potensielt alvorlig sykdomstegn, og man skal alltid forsøke å finne årsaken så hurtig som mulig.
Ovidiu Burcă

Karriere

Han har spilt for JEF United Ichihara, Ventforet Kofu, Dinamo București, Energie Cottbus og Rapid București.
Symfoni nr. 6 (Beethoven)

Lytteprøve

Symfoni nr. 6 i F-dur, op. 68, annen sats, del 5
Utdrag fra annen sats. BBCs radioorkester under ledelse av Arturo Toscanini
Problemer med å lytte til denne filen? Se Hjelp:Multimedia.
Pilion

Historie

Elektrisitet, radio og biler ble først introdusert på 1950-tallet, bortsett fra i Volos, som hadde fått dette tidligere. Fjernsyn kom til halvøya i 1970- og 1980-årene, og datamaskiner og Internett sent på 1990-tallet. Den nordlige delena av Pilion ble rammet av en skogbrann i juni 2007, som ødela skoger i sentrale områder av fjellet. Brannen varte i flere dager, og flere landsbyer ble ødelagt. I august 2007 kunne man se at flere trær i skogen begynte å få blader igjen, mens bukser vokste opp på bakken.

Panorama

Fra toppen av fjellet kan man se dalene omkring, fjellene vest i Magnesia, sletten i Thessalia og de omliggende fjellene, Mavrovouni, Evvia, Sentral-Hellas og de nordlige Sporadene.
Kruttlapp

kruttlapper er en form for friksjonsaktivert sprengstoff som i all hovedsak brukes i leker. I utgangspunktet besto knallstoffet av knallkvikksølv, senere har det blitt vanlig med stoffer som inneholder rødt fosfor (sammes type kjemiske forbindelser som i fyrstikker).
De eldste kruttlapp-typene var i form av små perler av knallstoff mellom to lag papir. Den første bruken av slike var i Sharps rifle, en baklader med perkusjonslås, der kruttlappene fungerte som tennhette. Senere har slike i all hovedsak blitt brukt til kruttlappistoler. En mer moderne utforming er i form av små plastikopper med knallstoffet i bunnen, tilsvarende en tennhette. Disse kommer både som enkle hetter, bånd og montert i ringer for lekevåpen med revolvermekanisme.
Restaurering

Det vide restaureringsbegrepet

Tradisjonelt har begrepet restaurering vært brukt med en videre betydning enn definisjonen over innebærer, som et tilnærmet synonym for reparasjon, istandsettelse og utbedring, eller endog modernisering. Fremdeles brukes det i denne betydningen i vanlig dagligtale. Fagfolk innen kulturminnevern vil som regel ikke bruke ordet med et like omfattende betydningsinnhold, men også blant disse er det innarbeidet som en samlebetegnelse for en lang rekket tiltak og inngrep som foretas på et kulturminne eller kunstverk under faglig tilsyn. En restaurering i videste forstand kan derfor både omfatte elementer av tilbakeføring, konservering og rekonstruksjon. I tillegg har også frie arkitektoniske tilføyelser og «gjendiktninger» inngått i mange «restaureringer», særlig gjennom 1800-årene og første halvdel av 1900-tallet. I nyere tid forsøker mange fagfolk å unngå dette vide restaureringsbegrepet, eller reservere det for omtale av historiske restaureringer.
Morten Jahr

Bakgrunn

Morten Jahr startet med sykling og ski som sjuåring og fikk sin første sykkel da han var 10 år. Jar begynte på sykkellinjen på Norges Toppidrettsgymnas i 2001 og etter dette startet hans internasjonale karriere med deltakelse i sykkelritt.
Jahr mangler høyre ben fra kneet og ned, og bruker protese med egen sykkelspenne for å holde beinet fast i protesen.
Augusta Falck

Familie

Augusta Falck var datter av skipsfører Johan Falck og Anna Terjesen. Famiien flyttet til Stavanger tidlig på 1900-tallet. I 1912 forlovet hun seg med skuespiller Kristoffer Grøndahl, en kollega ved Trondhjems Nationale Scene.

Liv og virke

Augusta Falck var tilknyttet Trondhjems Nationale Scene fra åpningssesongen 1911-1912. Der fikk hun sin offisielle debut 28. september 1911, i stykket Fjeldeventyret.
Senere var hun ved Stavanger faste Scene. Fra 1918 var hun ved Opera Comique i Kristiania, hvor hun 20. november 1919 debuterte i rollen som Margit i operetten Lille Lerke.
I 1923 medvirket Augusta Falck på teatersjef Edvard Drabløs' omreisende turné, Drabløs Teater, og i 1928 var inngikk hun i teatermannen Amund Rydlands trupp, og medvirket i Sommerteatret. I 1947 reiste hun på turné med teatersjef Bjørn Bjørnevik, med stykket Kranes konditori.

Elly Reich

Augusta Falck skrev under psevdonymet Elly Reich det treakters lystspillet Hjerter i trumf.
4. departement

4. departement var i perioden 1814–1818 en av enhetene i den norske sentraladministrasjonen.
2. mars 1814 kunngjorde prins Christian Frederik at det skulle oppnevnes et regjeringsråd og et sentralt embetsverk. Dette skulle organiseres i fem departementer etter forbilde av det som i Danmark het kollegier. De fem departementene blei betegna ved tall, og 4. departement fikk ansvar for handels- og tollsaker.
I og med Grunnloven av 17. mai 1814 endra regjeringsrådet betegnelse til statsrådet.
30. november samme år (ved etableringa av unionen med Sverige) blei departementsordninga endra. Det skulle da være seks departement. Handel og toll blei plassert sammen med finans i 5. departement. 4. departement blei ansvarlig for innenrikssaker som land- og bergvesen, skogbruk, fiskerier, kanaler, havner, kameralvesen (statens forretningsdrift) og distriktenes økonomi.
Etter vedtak 17. november 1818 blei det ytterligere endringer i departementene fra 1. januar 1819. Vi fikk da departementsnavn av dagens type, altså etter saksfeltet.
Naglfar

Naglfar er i norrøn mytologi navnet på et stort skip – verdens største – laget av døde menneskers negler. I Voluspå, et av kvadene i den eldre Edda, heter det at «Naglfar losnar», dvs. slites løs av sin fortøyning når Ragnarok bryter løs. Naglfar vil da seile fra Jotunheim fullastet med jotner som skal slåss mot æsene (gudene). Naglfar styres av jotnen Rym.
Skipet eies av Muspell.
Naglfar må ikke forveksles med jotnen Naglfare som var gift med gygren Natt.
Lagtingets justiskomité

Lagtingets justiskomité (færøysk: Rættarnevndin) er den fagkomiteen som behandler retts-, politi- og kommunalsaker på Lagtinget på Færøyene. Komiteen har syv medlemmer.
Amapanesia

Utseende

En middelsstor, slank, gulbrun og svart trebukk. Antennene er noe kortere enn kroppen, de indre leddene er noe kraftige og lysfargede, de ytre tynne og mørke. Pronotum er rektangulært, nesten kvadratisk, gulbrunt med en bred, svart midtstripe og svarte sidestriper. Dekkvingene er jevnt avsmalnende bak de stumpvinklede "skuldrene", gulbrune med brede, svarte sidestriper unntatt på den fremste delen. Beina er gulaktige, relativt korte.

Utbredelse

Arten er utbredt i Colombia, Fransk Guyana og det nordlige Brasil.
Battos III av Kyrene

Battos III av Kyrene (gresk: Βάττος; virksom på 500-tallet f.Kr.), også kalt for «Battos den halte» (Βάττος ο Χωλός), var den femte greske konge av Kyrene og et medlem av det battiaske dynasti.

Slekt

Battos var sønn og eneste barn av kong Arkesilaos II og dronning Eryxo. Hans bestefar var kong Battos II. Hans bestemor på morssiden var prinsesse Kritola. Battos II og Eryxo var søskenbarn.

Død

Battos styrte fram til sin død i 530 f.Kr. og ble gravlagt ved siden av sine forfedre. Han ble overlevd av sin hustru, dronning Feretima, deres sønn Arkesilaos III og deres nevnte datter Ladike. Han ble etterfulgt av sin sønn Arkesilaos III.
Barnevakt

En barnevakt er en person som har ansvar for barn i en begrenset tidsperiode, mens barnets/barnas daglige omsorgspersoner ikke er tilstede. Per definisjon kan også et av barnets foreldre være barnevakt, så lenge det er tidsbegrenset varighet og ikke er av en viss regelmessighet at forelderen er alene med barn. Vanligvis foregår barnepasset hjemme hos barnet på ettermiddag, kveld eller natt. Det kan være sporadisk eller noen faste dager pr. uke eller måned. 
I Norge er det ingen formelle kvalifikasjoner eller opplæring som kreves for å bli barnevakt, men profesjonelle barnevaktbyråer har dukket opp i flere av de store byene. Tilbudet blir brukt av foreldre i mange ulike livssituasjoner.
Fylkesvei 7076

Fylkesvei 7076 (Fv7076) i Trøndelag går mellom Nufsfjord i Fosnes og Frøvarp i Namsos. Veien er 4,6 km lang.
Før Trøndelag fylke ble opprettet 1. januar 2018 hadde veien betegnelsen Fylkesvei 470 (Nord-Trøndelag).
Caria

Utseende

Små (vingespenn ca. 20 millimeter), brune sommerfugler med litt spisse forvinger. De har små felter av metallfargede skjell på vingene. Hos noen arter er det metalliske skjell over det meste av vingeflaten.

Levevis

Disse sommerfuglene lever i skog.
Noen arter har larver som lever på nesletrær (slekten Celtis, hampfamilien), andre på planter i ananasfamilien.

Utbredelse

Slekten er utbredt i Mellom- og Sør-Amerika, fra Texas i nord til det sørlige Brasil i sør.
Zhang Rijin

Zhang Rijin var katolsk biskop av bispedømmet Yantai i provinsen Shandong i Folkerepublikken Kina.
Han var blant de biskoper som ble bispeviet uten pavelig mandat i Folkerepublikken Kina 1958-1962. De i Romas øyne illegitime, men gyldige, bispevielsene, ble foretatt i april 1960 med erkebiskop Ignatius Pi Shushi som hovedkonsekrator.
Jægerspris

Jægerspris er en by med 4 099 innbyggere (2016) i Frederikssund kommune på Sjælland i Danmark, om lag 6 km nordvest for byen Frederikssund. Den var administrasjonssenter i Jægerspris kommune, som ved kommunalreformen i 2005 ble slått sammen med flere andre kommuner til den nye storkommunen.

Slottet

Byen vokste opp rundt Jægerspris slott i Hornsherred fra omkring 1870. Dette slottet kjøpte kong Frederik 7. i 1854 og bosatte seg der sammen med sin «ektefelle til venstre hånd», grevinne Danner. Etter kongens død levde hun et tilbaketrukket liv der, og ved hennes død i 1874 ble slottet testamentert «til gavn for fattige og efterladte piger». Det ble etablert et barnehjem ved slottet for å oppfylle hennes vilje.

Gamle eketrær

Forsvaret har en leir i Jægerspris, og det er skyteterreng nord for byen. I Jægerspris Nordskov er det flere eketrær som er svært gamle, man antar at Kongeegen er over 1000 år gammel.
I den nærliggende landsby Over-Dråby ligger Dråby kirke med kalkmalerier utført av den såkalte Isefjordsmesteren.
Iskremprodusenten Hansens Flødeis har sine produksjonslokaler og ismeieri i Jægerspris.
Dardanos

Dardanos var en oldtidsby i Lilleasia, ved Dardanellene som den har navneslektskap med, mellom Ilion (Troja) og Abydos. 
Den var en eolisk koloni. Der ble det fra tidlig av preget egne mynter; blant de første var egne elektron-statere.
Under den peloponnesiske krig fant to sjøslag sted utenfor Dardanos mellom athenerne og peloponneserne i år 411 f.Kr. I Dardanos ble det sluttet fred mellom Lucius Cornelius Sulla og Mithridates VI Eupator av Pontus i 84 f.Kr. Byen fantes fortsatt i bysantinsk tid. Fire eller fem biskoper av Dardanos er navngitte fra 400-tallet til 800-tallet. Dardanos forekommer sist i nedtegnelser fra 1400- eller 1500-tallet. 
Fort Dardanos var et tyrkisk fort i trakten som deltog i innledningsfasen av slaget ved Gallipoli under første verdenskrig.
Ifølge legenden skal byen ha blitt grunnlagt av den mytiske kong Dardanos. Den hellespontinske sibylle holdt ifølge legenden til ved Dardanos.
Kritisk masse

Kritisk masse er den minste masse med spaltbart materiale som skal til for å starte en kjernefysisk kjedereaksjon. Er massen lavere enn kritisk masse, vil enkelte atomkjerner fortsatt gjennomgå en spontan kjernespalting, men det vil ikke oppstå en selvforsterkende eller selvoppholdende kjedereaksjon. Den kritiske massen avhenger av stoffets kjernefysiske egenskaper, tetthet, form, temperatur og omgivelser (bruk av nøytronreflektorer eller eksterne nøytronkilder, f. eks.).
Begrepet anvendes også i overført betydning.
Russlands superliga i ishockey

Russlands superliga i ishockey (RSL) (russisk: Профессиональная Хоккейная Лигą) var tidigere den høyeste divisjonen i russisk ishockey, och ansås for å være den beste ishockeyligaen i verden etter NHL. Superligaen ble grunnlagt innen 1996/1997-sesongen og var en del av den russiske proffligaen som var delt i tre divisjoner: Superligaen, Primærligaen (Vyssjaya Liga) og Første Liga (Pervaja Liga).
Ligaen ble oppløst etter 2007/2008-sesongen og erstattet av Kontinental Hockey League (KHL). KHL innlemmet alle 20 klubber som tidligere utgjorde den russiske superligaen for i alt å omfatte 24 klubber i sin første sesong.
Tennis under Sommer-OL 1912 – Single kvinner innendørs

Resultater

Parton vant bronse.
Yuncheng (Shanxi)

Yuncheng (kinesisk: 运城; pinyin: Yùnchéng) er den mest sørvestlige by på prefekturnivå i provinsen Shanxi i Folkerepublikken Kina. Den grenser til byprefekturene Jincheng og Linfen i øst og nord, og til provinsene Shaanxi og Henan i vest og sør.
Skd 220

Skd 220 er en skiftetraktor brukt på jernbanen i Norge.
Skd 220 ble laget i tre underserier, a, b og c. B-typen har strømavtaker på taket, noe A-typen ikke har. C-typen skiller seg utseendemessig mer fra de andre typene, da denne er vesentlig kortere.
I dag er fortsatt noen Skd 220c i drift.
Anodontodora

Utseende

Små, avlange, sylindriske, mørke praktbiller, med bronseaktig metallisk glans. Hodet er rundet, fasettøynene middels store og ovale.

Utbredelse

Slekten er utbredt i Afrika.
Kulturslottet Soria Moria

Kulturslottet Soria Moria er et bygningskompleks på Torshov i Oslo. Bygget har adresse Vogts gate 64, og ligger i Bydel Sagene.

Leietagere (per 2018)

Siden 1977 har bygningen huset Torshovteatret, en teaterscene underlagt Nationaltheatret, med egen kunstnerisk ledelse. Torshovteatret het i starten Teatret på Torshov.
I 2008 overtok konsertarrangøren Cosmopolite lokalene der det tidligere hadde vært kinodrift, og etter en omfattende oppussing kunne dørene åpnes for konserter.
Bygningen huser ellers blant annet restauranter og utesteder, samt flere kontorfellesskap og øvingslokaler som i det vesentlige leies av kunstnere.
Opslo

Opslo eller Opsloe er opprinnelig en gammel skrivemåte av byen Oslo benyttet i middelalderen og frem til bybrannen i august 1624 da byen ble flyttet innunder Akershus festning og gitt navnet Christiania.
Den gamle bebyggelsen under Ekeberg beholdt navnet Opslo(e) og ble etterhvert omtalt som Gamlebyen.
Da Kristiania fikk navnet Oslo i 1925, fikk dette området offisielt navnet Gamlebyen.
Diguetidae

Utseende

Disse edderkoppene har seks øyne som står nesten på linje. Kroppen er avlang, hos slekten Diguetia tett kledt med silkeaktige hår, hos Segestrioides mindre hårete. Beina er lange. Det bakerste paret med boklunger er tilbakedannet.

Levevis

Slekten Diguetia lever i tørre områder som ørken og halvørken, der de lever mellom busker og kaktus. De spinner et traktformet nett som er forbundet med et loddrett, 5-8 cm høyt silkerør der edderkoppen bor. Slekten Segestrioides er funnet mest under steiner rundt 3000 meter over havet i det sørlige Andes, men det er også kjent én art fra Brasil.

Utbredelse

Familien er utbredt fra det sørlige USA sør til Chile.
Frynseeik

I Norge

Det står fire større eksemplarer i parkanlegget mellom Bergen sentrum og Fjellveien, og det finnes også eksemplarer ved NMBU på Ås i Akershus. Videre finnes det noen yngre trær i Arboretet på Milde (Bergen). Trerekkene langs Kong Håkon 5.s gate i Oslo består delvis av frynseeik.
Perspektivmeldingen

Perspektivmeldingen er en stortingsmelding lagt frem av Finansdepartementet hvert fjerde år. Her presenteres fremtidens utfordringer for landet og regjeringen og hvordan man planlegger å møte disse. Perspektivmeldingen drøfter viktige utfordringer og valgmuligheter for norsk økonomi og offentlige finanser de neste 50 årene.